अमर गोस्वामी/कैरो(लोहरदगा) : प्रखंड के गुढ़ी पंचायत स्थित चिपो गढ़टोली में नव युवक संघ द्वारा दीपावली के अवसर पर आयोजित फुटबॉल टूर्नामेंट का शुक्रवार को समापन हो गया।फायनल मुकाबले में बतौर मुख्य अतिथि आमंत्रित भाजपा अनुसूचित जनजाति मोर्चा प्रदेश महामंत्री बिंदेश्वर उरांव के स्वागत में नृत्य गीत प्रस्तुत किया गया और मांदर बजाते हुए अतिथि को मंच तक अगवानी की गयी। खिलाड़ियों के साथ परिचय प्राप्त किया उसके पश्चात समापन मैच प्रारम्भ हुआ। मुख्य अतिथि द्वारा खिताबी भिड़ंत मुकाबले को किक मारकर प्रारम्भ किया जो मेजबान टीम चिपो के चल सहिया डेम डिपा वर्सेज किस्को के तकासा-मकासा टीम के बीच खेला गया जिसमें मेजबान चिपो के चल सहिया टीम ने 1-0 से मैदानी गोल में किस्को को हराकर जीता मुकाबला। चिपो गढ़टोली फायनल मैच में नया पहल करते हुए बाहरी चीयर लीडर्स ना बुलाकर स्थानीय बालिकाओं द्वारा खेल के बीच-बीच में डांस प्रस्तुत किया गया जो सबके लिए आकर्षण का केंद्रबिंदु रहा।